b'\n_START_ARTICLE_\nLesoto\n_START_SECTION_\nZgodovina\n_START_PARAGRAPH_\nLesoto, nekdanji Basutoland, so prvotno naseljevali Bu\xc5\xa1mani vse do konca 16. stoletja. Med 16. in 19. stoletjem so se za\xc4\x8deli naseljevati na tem obmo\xc4\x8dju begunci iz ju\xc5\xbene Afrike, v glavnem iz plemena Basutov. V boju proti Zulujcem jih je leta 1818 zdru\xc5\xbeil kralj Moshoeshoe I. Zaradi neprestanih vojn z Ju\xc5\xbeno Afriko (1856 - 1868) se je moral zate\xc4\x8di pod okrilje Velike Britanije. Tako je leta 1868 Basutoland postal njen protektorat. Leta 1959 je Velika Britanija razglasila ustavo za Basutoland, za novega vrhovnega poglavarja pa imenovala Moshoeshoea II. Z ustavo je Basutoland pridobil ve\xc4\x8djo notranjo avtonomijo. Po ustavni konferenci v Londonu je leta 1965 postal parlamentarna monarhija, 4. oktobra 1966 pa razglasil neodvisnost pod novim imenom Kraljevina Lesoto.'